وراثہ الورم
جیسا کہ نام سے ظاہر ہے کہ وراثہ الورم دراصل ورم پیدا کرنے والے وراثے کو کہا جاتا ہے اسے انگریزی میں Oncogene کہتے ہیں یہاں onco سے مراد ورم یا سرطان کی ہے طبی لحاظ سے وراثہ الورم کی تعریف یوں کی جاتی ہے کہ یہ ایک ایسا وراثہ یا جین یا نیوکلیوٹائڈ کا دستہ ہوتا ہے کہ جو اپنی ساخت ترمیم ہونے کے بعد ایسی لحمیات بنانے لگتا ہے جو خلیات میں سرطانی خواص کے نمودار ہونے کے امکانات کو بڑھا دیتی ہیں یعنی یوں کہـ سکتے ہیں کہ oncogenes دراصل انسانوں سمیت تمام جانداروں کے خلیات میں قدرتی طور پر موجود genes سے ہی پیدا ہو جاتی ہیں اور ایسا ان قدرتی genes کی ساخت یا ترتیب میں پیدا ہوجانے والے کسی نقص کی وجہ سے ہوتا ہے اس نقص کو طفرہ کہتے ہیں اور اس نقص پیدا ہونے اور سرطانی وراثوں کے نمودار ہونے کے بہت سے اسباب ہو سکتے ہیں